Helmut Hagar

Helmut Hagar (4. aprill 1914 Tallinn – 30. detsember 1991 Stockholm) oli eesti etnoloog.

Ta lõpetas 1933. aastal Jakob Westholmi Gümnaasiumi ja astus samal aastal Tartu Ülikooli õigusteaduskonda. Järgmisel aastal asus ta filosoofiateaduskonnas õppima eesti keelt, rahvaluulet ja etnograafiat ning sai 1942. aastal magistrikraadi tööga "Eesti tööregi ja selle põhjal moodustatud sõiduree vormid". Aastatel 1940–1944 töötas ta Eesti Rahva Muuseumis, alguses rahvateaduse osakonnas ning siis direktori kohusetäitjana.Helmut Hagar TLÜAR väliseesti isikud (vaadatud 3. septembril 2014)

1944. aastal läks ta Rootsi. 1953. aastal sai ta Stockholmi ülikoolis litsentsiaadikraadi. Rootsis organiseeris ta ainulaadse Veini- ja Viinaajaloo Muuseumi, mille juhataja ta oli 1967–1982.

Ta oli Õpetatud Eesti Seltsi liige, Rootsis Balti Humanistliku Ühingu, Eesti Teadusliku Seltsi Rootsis ja Eesti Teadusliku Instituudi juhatuse liige. Ta oli EÜS Põhjala esimees Tartus ning abiesimees ja juhatuse liige Rootsis, samuti ajakirja EÜS Põhjala tegevtoimetaja aastatel 1955–1977EÜS Põhjala Eesti rahvusbibliograafia (vaadatud 3. septembril 2014).

Viited

 Kirjandus 
AR-GI. Viinapruulimise ajalugu. Külaskäik viinamuuseumi. Eesti Päevaleht, 9. detsember 1978, nr 93, lk 5.
Arvo Mägi. Helmut Hagar in memoriam. Eesti Päevaleht, 10. jaanuar 1992, nr 3, lk 3.

Kategooria:Eesti etnoloogid
Kategooria:Eestlased Rootsis
Kategooria:Jakob Westholmi Gümnaasiumi vilistlased
Kategooria:Tartu Ülikooli filosoofiateaduskonna vilistlased
Kategooria:Stockholmi Ülikooli vilistlased
Kategooria:Õpetatud Eesti Seltsi liikmed
Kategooria:EÜS Põhjala liikmed
Kategooria:Sündinud 1914
Kategooria:Surnud 1991